OpenLLM-France/wikimedia huggingface dataset:
# Raymond Delaporte

Raymond Delaporte (Kastell-Nevez-ar-Faou, 13 a viz Gwengolo 1907 - 7 a viz Du 1990) a oa ur broadelour breizhat katolik hag ur geriadurour. Remont ar Porzh e oa e anv brezhonek.

## Buhez

Genidik e oa Raymond Delaporte eus Kastell-Nevez ar Faou. Daou vreur en doa, Herve Delaporte hag Yves Delaporte, anavezet o-daou ivez en emsav broadel breizhek. Mont a reas da skol-veur Angers d'ober e studi war ar Gwir. Da ugent vloaz e lakaas e anv e Strollad Emrenerien Vreiz. E 1932 e savas Breuriez ar Brezoneg er Skoliou, asambles gant tud evel Yeun ar Gow, evit kas ar brezhoneg war-raok er skolioù kristen. E miz Meurzh 1938 e voe anvet da rener ar strollad Bleun Brug. Dilezel a reas renerezh ar Bleun-Brug e miz Kerzu 1940, pa voe galvet da gemer penn Strollad Broadel Breizh e-lec'h Olier Mordrel.

## Strollad Broadel Breizh

Labourat a reas da frammañ gwelloc'h Strollad Broadel Breiz, betek 1944. Tec'hout a reas Raymond Delaporte e fin ar brezel da vont da Iwerzhon, hag e vreur Yves Delaporte da Vro-Skos. Kondaonet e voe e miz Mae 1947 da 20 vloaz galeoù met didamallet e voe diwezhatoc'h, pa reas engalv enep ar varnadenn-se.

## Iwerzhon

Chom a reas e vuhez-pad en Iwerzhon : eno e kelennas en ur skol brevez da gentañ hag e skol-veur Korkig da c'houde. D'ar mare-se e troas e saozneg levr-skol Per Denez, Brezhoneg buan hag aes, ha sevel a reas ur geriadur brezhoneg-saozneg kentañ. Ur wech war e leve e tistroas da Vreizh hag e labouras war ur geriadur brezhoneg-saozneg bras, gant skouerioù. Mervel a reas er C'hastell-Nevez d'ar 7 a viz Du 1990.

## An istorour

Un istorour e oa ivez Raymond Delaporte. Labouret en devoa war istor Kastell-Nevez-ar-Faou evel e dad. Setu tresadennoù gant an tad bet embannet e 1909 er Bulletin de la Société préhistorique de France.
* Kamp-kreñv Lesneven.
* Ar C'hastel Rosabaouen.

## Oberennoù
### Levrioù

* Elementary Breton-English Dictionary, Cork University Pesss, 1979 ; advoullet e 1986 ha 1992.
* Elementary English-Breton Dictionary, Mouladurioù Hor Yezh, 1990.
* Elementary Breton-English and English-Breton Dictionary, Mouladurioù Hor Yezh, 1995 ; an div levrenn unanet en ul levr.
* Geriadur brezhoneg-saozneg gant skouerioù, 3 levrenn embannet : A-B, CH-C'H-D, E-F-G, Mouladurioù Hor Yezh, 1986, 1989, 1993 ; sinet « Remon ar Porzh ».

#### Kelaouennoù

* L'Heure Bretonne Even 1940 - Even 19440.
* War du ar pal, Dastumadenn studiadennoù diwar-benn Breiz, Revue d'études bretonne, miz C'hwevrer 1938 ha miz Eost 1939.

## Troidigezhioù

* Brezhoneg... buan hag aes – A beginner's course in Breton, adapted from the French of Per Denez, Cork University Press, 1añ a viz Genver 1977 (ISBN 978-0-902561-11-3)

## Levrlennadur

* Remont Delaporte, Reun ar C'halan : div blanedenn, 214 pajenn, Al Lanv, Gouhere 2019 (ISBN 978-2-916745-33-6)
# Polydoros (roue Sparta)

Polydoros (en henc'hresianeg : Πολύδωρος) zo ur roue eus Sparta eus ar VII$^{vet}$ kantved kt JK. An dekvet roue eus tiernezh an Agiaded e oa. Kemer a reas lec'h e dad Alkamenes.
Dindan e ren e savas Spartaiz div drevadenn, en Italia hag en Azia-Vihanañ.
Kenderc'hel a reas gant kentañ Brezel Mesenia a oa kroget dindan Alkamenes. Kemer a reas perzh en emgannoù daoust ma lavar Paosanias e oa renet ar pep brasañ eus an emgannoù gant ar roue all Theopompos, roue familh all an Euripontided.
Polydoros ha Theopompos a gemmas ar vonreizh da strishaat gwirioù pobl Sparta. Polydoros en dije kresket ivez niver al lodennoù douar a ranne tiriad ar geoded.
Muntret e voe gant un den anvet Polemarc'hos, eus un tiegezh bras eus Sparta.

## Daveoù

* ↑ Herodotos, Istor, VII, 204
* 1 2 3 4 5 Paosanias, Deskrivadur Henc'hres, III, 3, 1-3
* ↑ Paosanias, Deskrivadur Henc'hres, IV, 7-8
* ↑ Ploutarc'hos, Lykourgos, 99
* ↑ « Lod a lavar ne oa bet graet nemet 6 000 lodenn anezhe gant Lykourgos, hag e voe krouet 3 000 ouzhpenn goude gant ar roue Polydoros. Lod all a lavar e oa krouet an hanter eus an 9 000 lodennad douar gant Polydoros hag an hanter all gant Lykourgos. » Ploutarc'hos, Lykourgos, 101
# Polyhymnia

Polyhymnia (henc'hresianeg : Πολυύμνια) pe Polymnia (Πολυμνία / Polumnía pe Πολύμνια / Polúmnia, « meur a gan, puilhded, fonnusted, tinell vat ») eus Πολυύμνια / Polymnia, ger savet gant daou c'her, unan a dalvez kalz pe lies, egile a dalvez kan, a oa muzenn ar varzhoniezh sakr, ar c'han sakr, an helavarded, ar retorik, hag ivez hini al labour-douar.
Ur vaouez dic'hoarzh ha sirius eo-hi. gwisket e vez e gwenn, ha dougen a ra ur gurunennad vleunioù, pe perlez ha mein prizius a-wechoù, garlantezioù en-dro dezhi. En he dorn kleiz e vez ur vazh-rouanez pe ur roll ma lenner ar ger latin suadere, "kendrec'hiñ".

## Lec'h

Bez' ez eus ur Polymnia Street en Orleañs Nevez, etre Euterpe Street hag Urania Street.
a vo kavet e Wikimedia Commons.
# Polyneikes

Polyneikes (henc'hresianeg Πολυνείκης / Polyneíkês, "kalz a riotoù") a oa mab da Oidipoüs, ha d'e bried Iokaste. Dimezet e oa da Argeia, merc'h da Adrastos, ha bugale o doe : Thersandros, Adrastos ha Timeas.
Oidipoüs, goude bezañ lazhet e dad Laios, a oa dimezet d'e vamm, ha bet bugale ganti : Polyneikes neuze, hag Eteokles, Antigone, Ismene.
Pa voe anavezet kement-se e voe kaset kuit Oidipoüs eus kêr Dhebai, ha harluet da Golonos (a zo dodenn an drajedienn Oidipoüs e Kolonos gant Sofokles). E zaou vab avat a chomas d'ober war-dro o zamm rouantelezh.
Divizet e voe gant an daou vreur ren e Thebai pep hini d'e dro, bep eil bloaz. Met pa deuas ar c'houlz e nac'has Eteokles lezel e lec'h gant Polyneikes, ha setu Polyneikes da Golonos da c'houlenn bennozh e dad. E-lec'h bennozh avat e klevas e vallozh.
Hag abalamour d'ar mallozh-se e varvas an daou vreur en un emgann evit ar galloud (danvez an drajedienn Ar Seizh a-enep Thebai gant Aisc'hylos). Kreon, breur da Iokaste, deuet da roue nevez e Thebai, a zifennas neuze seveniñ al lidoù-kañv ret evit Polinikes. Petra a reas an div c'hoar ? Sed aze dañvez an drajedienn Antigone holl-vrudet gant Sofokles.

## Pennadoù kar

a vo kavet e Wikimedia Commons.
* Epigoni
* Bibliotheke
* Antigone
# Polyplectron

Polyplectron :
| Polyplectron malacense. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Anv skiantel ||
| Polyplectron Temminck, 1807 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Polyplectron a zo ur genad e rummatadur an evned, ennañ evned hag a denn d'ar fazaned pe d'ar pauned. Krouet e oa bet e 1807 gant an evnoniour izelvroat Coenraad Jacob Temminck (1778-1858).

## Spesadoù hag an isspesadoù anezhe

Eizh spesad a ya d'ober ar genad :
* Polyplectron bicalcaratum,
* Polyplectron chalcurum,
** P. c. chalcurum ha scutulatum,
* Polyplectron germaini,
* Polyplectron inopinatum,
* Polyplectron katsumatae,
* Polyplectron malacense,
* Polyplectron napoleonis,
* Polyplectron schleiermacheri.

## Annezva

O c'havout a reer en Azia ar Gevred, daou (2) isspesad dezhe en holl.

## Notennoù ha daveennoù

* ↑ Roadennoù IOC World Bird List diwar-benn Phasianidae/Polyplectron (lennet e-barzh d'an 11 a viz Ebrel 2022).
# Polyplectron bicalcaratum

Polyplectron bicalcaratum :
| Polyplectron bicalcaratum. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Polyplectron |
| Anv skiantel ||
| Polyplectron bicalcaratum (Linnaeus, 1758) ||
| D'ar vevoniezh e tenn ar pennad-mañ. ||
Polyplectron bicalcaratum a zo ur spesad evned eus kerentiad ar Phasianidae. Evn broadel Myanmar eo.
Anvet e voe Pavo bicalcaratus da gentañ-penn (e 1758) gant an naturour svedat Carl von Linné (1707-1778).

## Boued

Hollzebrer eo ar spesad.

## Annez

Kavout a reer ar spesad en un takad hag a ya eus Sikkim da greiz Viêt Nam.

## Liammoù diavaez

* Polyplectron bicalcaratum war al lec'hienn BirdLife International.
* Polyplectron bicalcaratum war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus al labous anv boutin ebet testeniekaet e brezhoneg evit poent.
* ↑ AnimalBase.
* ↑ Roadennoù IOC World Bird List diwar-benn Polyplectron bicalcaratum (lennet e-barzh d'an 21 a viz C'hwevrer 2016).
# Polyplectron napoleonis

Polyplectron napoleonis :
| Polyplectron napoleonis (ur par). Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Polyplectron |
| Anv skiantel ||
| Polyplectron napoleonis Lesson, 1831 ||
| D'ar vevoniezh e tenn ar pennad-mañ. ||
Polyplectron napoleonis (pe Polyplectron emphanum) a zo ur spesad evned eus kerentiad ar Phasianidae.

## Boued

Bevañ a ra diwar amprevaned, delioù, greun, gwrizioù ha kraoñ.

## Annez

Emañ brosezat ar spesad e koadegi gleb Palawan (mervent Filipinez).

## Liammoù diavaez

* Polyplectron napoleonis war al lec'hienn BirdLife International.
* Polyplectron napoleonis war lec'hienn an International Union for Conservation of Nature (IUCN)..
a vo kavet e Wikimedia Commons.

## Notennoù ha daveennoù

* ↑ N'en deus al labous anv boutin ebet testeniekaet e brezhoneg evit poent.
* ↑ Polyplectron napoleonis war al lec'hienn Avibase.
# Polybotes mab Ouranos

Polybotes (Πολυϐώτης en henc'hresianeg) zo ur gigant e gwengelouriezh Hellaz, mab da Ouranos (an Oabl) ha Gaia (an Douar).
Enebour Poseidon eo Polybotes. Pa darzhas Brezel ar Ramzed e voe hemolc'het gantañ war ar mor betek enezenn Nysiros. Aze e stlepas Poseidon ur maen da bPolybotes, hag a reas un enezenn nevez anvet Kos. E pistri e tro an dour kerkent ma vez stoket gant Polybotes.
# Polyonymus caroli

Polyonymus caroli :
| Polyonymus caroli, tresadenn (1861) gant Gould & Richter. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Trochilidae |
| Iskerentiad : | Lesbiinae |
| Genad : | Polyonymus |
| Anv skiantel ||
| Polyonymus Heine, 1863 ||
| Anv skiantel ||
| Polyonymus caroli (Bourcier, 1847) ||
| D'ar vevoniezh e tenn ar pennad-mañ. ||
Polyonymus caroli a zo ur spesad evned eus ar c'herentiad Trochilidae. Ar spesad nemetañ er genad Polyonymus an hini eo.
Anvet e voe Trochilus Caroli (kentanv) da gentañ-penn (e 1847) gant an evnoniour gall Jules Bourcier (1797-1873).

## Boued

Bevañ a ra diwar sun-bleuñv.

## Annez

Brosezat eo ar spesad e kreiz ha kreisteiz Perou.

## Liammoù diavaez

* (en) Polyonymus caroli el lec'hienn BirdLife International.
* (en) Polyonymus caroli e lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Polyonymus caroli el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Polyonymus caroli.
a vo kavet e Wikimedia Commons.
# Patolli

Patolli a oa ur c'hoari brudet e-touesk an Amerindianed eus Kreizamerika.
# Patra

Patra (gresianeg: Πάτρα) zo ur gêr vras eus Gres, ha pennlec'h distrig Ac'haia, e kornaoueg ar vro. Trede kêr vrasañ Gres eo Patra, gant 213 984 a annezidi (e 2011), war ur gorread a 135,4 km$^2$.
Ur porzh bras eo ; drezañ e tremen ar c'henwerzh gant Italia ha kornaoueg Europa.

## Kêrioù gevell

Gevellet eo Patra gant ar c'hêrioù-mañ :
| Aleksinac (Serbia) Banja Luka (Bosnia-Herzegovina) Ancona (Italia) Bari (Italia) Byblos (Liban) Bydgoszcz (Polonia) Canterbury (Aostralia) Chişinău (Moldova) | Craiova (Roumania) Debrecen (Hungaria) Famagusta (Kiprenez) Focşani (Roumania) Gjirokastër (Albania) Kharkiv (Ukraina) Lemesós (Kiprenez) Ohrid (Republik Makedonia) | Reggio di Calabria (Italia) Saint-Étienne (Bro-C'hall) Savannah (SUA) Split (Kroatia) Vilnius (Lituania) Wuxi (Sina) Kaliningrad (Rusia) |
a vo kavet e Wikimedia Commons.
# Patrica

Patrica zo ur gumun en Italia, e proviñs Frosinone, e rannvro Lazio.
# Patna

Patna (पटना) zo ur gêr veur e stad Bihar en India. Poblet eo gant 2 683 000 a dud (e 2011).
a vo kavet e Wikimedia Commons.
# Patriarch eukumenek Kergustentin

Ar Patriarch eukumenek (gresianeg : Η Αυτού Θειοτάτη Παναγιότης, ο Αρχιεπίσκοπος Κωνσταντινουπόλεως, Νέας Ρώμης και Οικουμενικός Πατριάρχης, "E Zreist-Doueel Holl-Santelezh Arc'heskob Kergustentin, Roma Nevez, ha Patriarch eukumenek"; Turkeg : Konstantinopolis ekümenik patriği) eo arc'heskob Kergustentin gant renk primus inter pares e-touez Ilizioù embennek a ra an Iliz Ortodoks. Gwelet a reer anezhañ evel kannad hag heñcher speredel ar reizhkredourien er bed a-bezh.
Patriarchiezh eukumenek Kergustentin zo unan eus emsavadurioù en doa padet ar pellañ er bed. Ganti e voa strewet ar Gristeniezh dre an Impalaeriezh roman hag ur perzh bras he doa kemeret e-barzh an tabutoù doueoniezh en Henamzer ziwezhañ hag e penn-kentañ ar Grennamzer. Ur perzh politikel bras kenañ he doa ivez dre e liammoù ouzh an Impalaeriezh roman.
Hiziv an deiz emañ Bertele Iañ 270vet eskob Kergustentin
# Patrice Halgand

Patrice Halgand, marc'hhouarner a vicher, zo bet ganet d’an 2 a viz Meurzh 1974 e Sant-Nazer, el Liger-Atlantel.

## Skipailhoù lerc'h-ouzh-lerc'h

* Festina
* Jean Delatour
* Crédit Agricole (Kef al labour-douar)

## Loareadeg

* 2 wech e oa bet trec'h e Tro Limousin e 2000 hag e 2002
* Gounezet en deus an tennad 10 e Tro Frañs 2002 (Bazas-Pau)

### Troioù Frañs

* Tro Frañs 2001 : 55vet er renkadur hollek
* Tro Frañs 2002 : 52vet er renkadur hollek, an 10vet tennad (Bazas-Pau) zo bet gounezet gantañ.
* Tro Frañs 2003 : 40vet er renkadur hollek
* Tro Frañs 2004 : 39vet er renkadur hollek
* Tro Frañs 2005 : 52vet er renkadur hollek
* Tro Frañs 2006 : d’an 20 a viz Gouere, e-pad ar 17vet tennad, e oa chomet teir eurvezh-pad e penn ar redadeg gant Floyd Landis.

## Liammoù diavaez

* (fr) E lec’hienn ofisiel
# Patrice Lumumba

Patrice Émery Lumumba (2 Gouere 1925 – 17 Genver 1961) a oa ur stourmer evit an dizalc'hiezh hag ur politiker eus Kongo. Kentañ Ministr Republik Kongo e voe e 1960. Ur perzh bras a gemeras er stourm evit dizalc'hiezh Kongo hag a oa neuze un drevadenn velgiat, asambles gant Joseph Kasa-Vubu. Broadelour hag hollafrikanour e oa ha ren a reas ar Mouvement National Congolais (MNC) adalek 1958 betek e varv.
Pa zeuas Kongo da vezañ ur stad dizalc'h e 1960, e voe trubuilhoù er vro, gant Katanga o klask en em zistagañ. Skoazell a c'houlennas Lumumba digant Stadoù Unanet Amerika hag Aozadur ar Broadoù Unanet evit mougañ an emsavadeg. Pa voe nac'het degas sikour gant ar re re, en em droas neuze war-zu an Unvaniezh Soviedel. Diwar an dra-se e savas bec'h er vro, etre Lumumba hag ar prezidant Joseph Kasa-Vubu skoazellet gant Joseph-Désiré Mobutu, gant an eil kostezenn harpet gant an Unvaniezh Sovidel hag eben gant ar Stadoù Unanet ha Belgia.
Un taol-stad a reas Mobutu e Gwengolo 1960. Harzet ha toullbac'het e voe Lumumba ha lazhet e voe e Katanga d'ar 17 a viz Genver 1961. Goude e varv e voe sellet outañ evel ur merzher gant e-leizh a dud a-du gant ar sokialouriezh hag an hollafrikanouriezh.
a vo kavet e Wikimedia Commons.
# Patriarchiezh eukumenek Kergustentin

Patriarchiezh eukumenek Kergustentin (gresianeg : Οἰκουμενικόν Πατριαρχεῖον Κωνσταντινουπόλεως, Oikoumenikón Patriarkhíon Konstantinoupóleos, [ikumeniˈkon patriarˈçion konstandinuˈpoleos] ; latin : Patriarchatus Oecumenicus Constantinopolitanus ; turkeg : Rum Ortodoks Patrikhanesi, "Patriarchiez roman ortodoks") zo unan eus ar pevarzek pe c'hwezek Iliz embennek a ra asambles an Iliz Ortodoks. En e fenn emañ Patriarch eukumenek Kergustentin Bertele Iañ, arc'heskob Kergustentin.
Abalamour d'he statud evel kêr-benn bet Impalaeriezh roman ha bizantion ha d'he ferzh evel Iliz-vamm ar brasañ eus Ilizioù ortodoks modern emañ Kergustentin en ur plas a enor e-touez ar Reizhkredouriezh ha diwar an abegoù-se eo hec'h eskob ur Patriarch eukumenek, gant ar statud a brimus inter pares (kentañ e-touez kevataled) e-touez eskibien an Iliz Ortodoks, hag un heñcher speredel evit ar bed reizhkredour.
# Patrice Le Guen

Patrice Le Guen, bet ganet d'an 19 a viz Even 1948 en un tiegezh breizhat e Pariz, zo ur c'hizeller breizhat.
Labourat a ra e Santeg hag e Perroz-Gireg.

## Un nebeud oberennoù

* E Traoñienn ar Sent : delwennoù Anna, Erwan, Gwen (asambles gant Xavier Tanguy) e 2014, Gwenn (asambles gant Xavier Tanguy) e 2013, Idi, Koupaia (asambles gant Philippe Leost) ha Malo
* Urzhiadoù publik : kizelladurioù meur e Perroz-Gireg, Ploubêr, Plougouloum, Ar Releg-Kerhuon, Roazhon, Santeg, Tregastell, Niigata (Japan), Val-David (Kebek) hag e lec'hioù all.

## Liammoù diavaez

* Patrice Le Guen war Sculpteurs Bretagne
* Patrice Le Guen war ART actif
# Peter Högl

Peter Högl (19 a viz Eost 1897 e Dingolfing – 2 a viz Mae 1945 e Berlin) a oa ul letanant-koronal (Obersturmbannführer) SS. E Berlin e oa e dibenn an Eil Brezel-bed, ha repuiñ a reas er Führerbunker.
Högl eo a harzas ar jeneral SS Hermann Fegelein pa glaske tec'hout war-du Sveden pe Suis gant e garedig hungariat hag ivez gant bilhedoù, paseporzhioù faos ha dilhad sivil. Högl a harzas anezhañ peogwir e laboure Fegelein evit Himmler, hag a oa bet lakaet da dreitour gant Hitler peogwir en doa klasket kaout un emglev gant ar Gevredidi gant sikour ar c'hont Folke Bernadotte. Dre ma ne oa ket Himmler e Berlin e kemennas Hitler ma vefe harzet an holl dud a laboure gantañ hag a oa e Berlin. Kaset e voe Fegelein dirak ul lez-vrezel renet gant ar jeneral Wilhelm Mohnke hag enni ar jeneraled Wilhelm Burgdorf, Hans Krebs ha Johann Rattenhuber.
Högl en em lazhas er Führerbunker d'an 2 a viz Mae 1945.
# Peter Joseph Lenné

Peter Joseph Lenné (29 a viz Gwengolo 1789 e Bonn - 23 a viz Genver 1866 e Potsdam) a oa ul liorzhawour alaman.

## E vuhez

E Pariz e studias, hag e 1816 e voe degemeret e melestradur ar roue e Prusia. Kejañ a reas ouzh gant Karl Friedrich Schinkel pa labourjont war gastell Klein-Glienicke. Kenlabourat a rejont ivez war liorzhoù e Berlin hag e Potsdam.
Meur a steuñv liorzh a voe aozet gantañ :
* park Sanssouci e Potsdam
* Tiergarten Berlin
* liorzh-loened Berlin
* park kastell Schönhausen Berlin-Pankow
* park kastell Trebnitz e Müncheberg
* park Palez ar Priñs-dilenner e Koblenz
* Park kastell Blankensee
* Dirak kastell Kurfürstliches Koblenz
* Kastell Stolzenfels
a vo kavet e Wikimedia Commons.
# Peter May

Peter May a zo ur romantour skosat hag ur senarioour evit ar skinwel, ganet e Glasc'ho d'an 20 a viz Kerzu 1951.
E Bro-C'hall emañ o chom. Skrivañ a ra e saozneg ha gwiskañ a ra e gilt a-wechoù.
Deuet eo da vezañ brudet e Bro-C'hall gant an trilogie écossaise dreist-holl, tri romant diwar-benn enklaskoù polis Fin McLeod, hag a c'hoarvez en Enez Leòdhas, e gwalarn Bro-Skos.

## Oberennoù
### En o-unan

* The Reporter (1978)
* Fallen Hero (1979)
* Hidden Faces (1981)
* The Man With No Face (1982)
* The Noble Path (1992, 1993)
* Virtually Dead (2010)
* Entry Island (2014)

### Stirad The Lewis Trilogy

* The Blackhouse (2011)
* The Lewis Man (2012)
* The Chessmen (2013)

### Stirad The Enzo Files

* Extraordinary People (2006, 2013)
* The Critic (2007, 2013)
* Blacklight Blue (2008, 2013)
* Freeze Frame (2010, 2013)
* Blowback (2011, 2013)

### Stirad The China Thrillers

* The Firemaker (1999, 2005, 2008, 2012)
* The Fourth Sacrifice (2000, 2007, 2008, 2012)
* The Killing Room (2001, 2008, 2009, 2012)
* Snakehead (2002, 2009, 2012)
* The Runner (2003), 2010, 2012)
* Chinese Whispers (2004, 2009, 2012)

## Liammoù diavaez

* (fr) Lec'hienn Peter May

## Notennoù

* ↑ The Lewis Trilogy zo bet embannet e galleg gant an Éditions du Rouergue, 2009, hag anvet Trilogie écossaise.
# Peter Jackson

Ur filmaozour eo Peter Robert Jackson, bet ganet d'an 31 a viz Here 1961 e Pukerua Bay, Enez an Norzh, Zeland-Nevez.
Brudet eo er bed a-bezh evit e filmoù : King-Kong hag all, ha dreist-holl Aotrou ar Gwalennoù, hag An Hobbit, troet diwar oberenn ar skrivagner saoznek J.R.R. Tolkien.
# Peter Kingsbery

Peter Kingsbery, bet ganet d'an 2 a viz Kerzu 1952 e Phoenix (Arizona, Stadoù-Unanet Amerika), a zo ur soner hag ur c'haner-sonaozer stadunanat.
Kent kendelc'her gant ur vicher solo en devoa kanet a-gevret gant ar ganourez stadunanat Anna LaCazio er strollad Cock Robin (1982-1990).

## Notennoù ha daveennoù

* ↑ Adsavet e oa bet e 2006
# Peter O'Toole

Peter Seamus Lorcan O'Toole a oa un aktour genidik eus Iwerzhon ganet d'an 8 a viz Eost 1932 e Connemara ha marvet d'ar 14 a viz Kerzu 2013 e London. Brudet eo evit e berzh er film Lawrence of Arabia.
a vo kavet e Wikimedia Commons.
# Peter Pan

Peter Pan zo un dudenn krouet gant ar skrivagner skosat James Matthew Barrie (1860-1937). E 1902 e teuas Peter Pan war wel, en un danevell evit an oadourien, The Little White Bird ("Al labousig gwenn").
Meur a oberenn zo bet embannet, meur a wech hag e meur a stumm, abaoe an amzer-se, en o zouez romantoù, pezhioù-c'hoari ha meur a film, evel unan gant Walt Disney da skouer. Kontañ a reer enno troioù-kaer ur paotrig ha ne fell ket dezhañ dont da vezañ bras, ne fell ket dezhañ kreskiñ. Evit se e tec'h diouzh ar bed gwirion da vont, diwar nij, d'un enezenn faltazi anvet Neverland '"Douar ar Biken"). Eno e kav morlaeron, ur voudig, Indianed... Un deiz e kav ur plac'hig, Wendy, hag he breudeur, ha divizout a ra diskouez e ved dezho.
Berzh bras a reas istorioù Peter Pan, ken eo deuet da vezañ anavezet, n'eo ket hepken evel un dudenn faltazi, met evel un doare bezañ eus ar bed modern ha roet he deus an dudenn he anv d'ur c’hleñved bred, ma nac'h an den sammañ ar c'hargoù a aparchant ouzh an dud vras, ouzh an oadourien : sindrom Peter Pan a reer eus ar c'hleñved-se.

## Liammoù diavaez

* Testenn al levr Peter Pan or The Boy Who Would Not Grow Up (en)
a vo kavet e Wikimedia Commons.
# Peter Parler

Peter Parler (tchekeg :Petr Parléř), (1330 pe 1333 e Schwäbisch Gmünd - 13 a viz Gouere 1399 e Praha) a oa un tisavour alaman, chomet eo brudet peogwir e reas war-dro Pont Charlez hag iliz-veur Sant Vita (tchekeg : Katedrála svatého Víta) e Praha, m' edo o chom azalek war-dro 1356.
E dad anvet Heinrich Parler (diwar parlerius, an hini a gomz hag an hini e penn ar vañsonerien) a oa mestr savour. Kuitaat a reas Schwäbisch Gmünd hag ez eas da Göln, ma voe e penn chanter adsevel iliz ar Groaz santel. Meur a zen eus familh Parler a labouyras war dachenn ar savouriezh en Europa.
Peter Parler a voe lakaet da bennvañsoner iliz-veur Sant Vita e 1352, goude marv an trisavour kent, Matthias Arras e anv. Ouzhpenn ober war-dro an iliz-veur e voe e penn chanter aozañ kêr nevez Praha (tchekeg : Nové Město) hag e reas war-dro pont Charlez hag an tourioù a zo e penn ar pont. Parler a savas ivez Chapel an Hollsent e palez ar roue e kastell Praha. Goude tangwall 1541 e voe adkempennet en doare barok.
Soñjal a reer ivez e voe tisavour iliz Itron Varia (Frauenkirche) Nürnberg a voe savet war blasenn marc'had Nürnberg da gemer plas ar sinagogenn a voe devet goude pogrom 1349. Etre 1360 ha 1378 e savas Parler chantele iliz sant Bartolome e Kolín. Mervel a reas e Praha e 1399, ha douaret e voe e iliz-veur Vitus. E vibien, Wenzel a Johann a gendalc'has gant e labour.
E 1988 e voe dizoloet un asteroidenn gant Antonín Mrkos, hag anvet e voe asteroidenn 6550 Parléř da enoriñ Peter Parler.
* Iliz-veur Sant Vita
* bolz gant Peter Parler en iliz-veur Sant Vita
* Pont Charlez
* An eskob Johann Wöpelitz, delwenn e Wunderblutkirche e Bad Wilsnack

## Levrlennadur

* Joseph Neuwirth: Peter Parler von Gmund. Dombaumeister in Prag und seine Familie.

## Liammoù diavaez

a vo kavet e Wikimedia Commons.
* Peter Parler war lec'hienn Deutschen Nationalbibliothek
* Peter-Parler-Preis des Deutschen Steinmetz-, Stein- und Holzbildhauerhandwerks
# Peter Nicolai Arbo

Peter Nicolai Arbo (1831–1892) a oa ul livour eus Norvegia. Taolennet en deus alies, en e livadurioù, darvoudoù istorel, eus istor e vro dreist-holl, ha mojennoù eus Lec'hlenn. E-touez e daolennoù anavezetañ emañ Åsgårdsreien (1872) ha Valkyrien (1865).

## Taolennoù

* Valkyrien, 1865
* Åsgårdsreien, 1872
* Sant Olaf en emgann Stiklestad (1859)
* Ingeborg (1868)
* Olaf Trygvasson (1860)
* Håkon ar roue mat (Håkon den Gode) (1860)
* Emgann Stammford Bridge (1870)
* Dagr (doue an deiz) (1874)